《奉贡殿山亭奉诏观橙》
宋代·胡宿

弄色金橙熟，朝元玉轪襄。宝奁登美实，斋跸驻清光。

高叶参云登，繁苞压树黄。鲜明当早旭，采摘有新霜。

原庙已云荐，大家犹未尝。分颁颜在咫，捧拜手盈香。

凡果深何幸，孤根远见将。五行含戊己，二水出潇湘。

来植清琳馆，叨升白璧堂。更依仙掌侧，日夕近芬芳。

作者简介：胡宿（九九五～一○六七），字武平，常州晋陵（今江苏常州）人。仁宗天圣二年（一○二四）进士。历官扬子尉、通判宣州、知湖州、两浙转运使、修起居注、知制诰、翰林学士、枢密副使。英宗治平三年（一○六六）以尚书吏部侍郎、观文殿学士知杭州。四年，除太子少师致仕，命未至已病逝，年七十三（《欧阳文忠公文集》卷三四《胡公墓志铭》）。他在北宋仁宗、英宗两朝为官，位居枢密副使，以居安思危、宽厚待人、正直立朝著称，死后谥文恭。